《自画关山行旅图因制画山曲》
明代·虞堪

三年不作画，一画旅愁生。家山万里隔，蜀道正难行。

蜀高山且远，瞿唐水复险。别来记得春水深，此日欲去风尘满。

风尘满如何，成都西南愁翠蛾。蛾眉愁损人未归，杜鹃啼血朝朝飞。

杜鹃飞，向何处，江南三月春，十日九风雨。每同谢眺看青山，安得草堂留杜甫。

君不见杜甫悲歌一世豪，南奔北走何其劳。南奔北走何其劳，许身稷契愚且高。

作者简介：元末明初苏州府长洲人，字克用，一字胜伯。元末隐居不仕。家藏书甚富，手自编辑。好诗，工山水。洪武中为云南府学教授，卒官。有《希澹园诗集》。